Universitato de Limeriko

La Universitato de Limeriko (mallongigita UL, irlande Ollscoil Luimnigh) estas universitato en Limeriko, Irlando. Ĝi estis fondita la 1-an de januaro 1972 kiel la Nacia Instituto por Alteduko, Limeriko kaj ricevis universitatan statuson en 1989 (Leĝo pri la Universitato de Limeriko). Ĉi tiu estis la unua universitato fondita en Irlando ekde la sendependeco de Irlando en 1922 (kune kun la Urba Universitato de Dublino, kiu estis fondita en la sama tago). La 240- hektara (600-akrea) kampuso (Nacia Teknologia Parko) de UL situas sur la suda bordo de la Rivero Shannon, en Castletroy, ĉirkaŭ kvin kilometrojn oriente de la urbocentro de Limeriko. En 2020, proksimume 17 000 studentoj estis enskribitaj. UL havas kvar fakultatojn: la Kemmy Komercan Lernejon, la Fakultaton pri Edukado kaj Medicinaj Sciencoj, la Fakultaton pri Scienco kaj Inĝenierarto, kaj la Fakultaton pri Artoj, Homstudoj kaj Sociaj Sciencoj. La Universitata Areno, la sportejo de la universitato, kompletigita en 2001, estas la plej granda sporthalo de Irlando. La Koncertejo de la universitato (kompletigita en 2008) estas hejmo de la Irlanda Ĉambra Orkestro. UL estis rangigita 471–480 tutmonde en la QS Mondaj Universitataj Rangotabeloj de 2011. Ĝi estis nomita Universitato de la Jaro de Sunday Times en 2015 kaj 2019. Referencoj Eksteraj ligiloj Oficiala retejo Universitato de Limeriko verkada centro Google Mapas hibridan vidon (malalta rezolucio) Entreprena Esploro Centro Lero Arkivigite je 2008-12-08 per la retarkivo Wayback Machine